Jacqueline Joubert

Jacqueline Annette Édith Pierre (født 29. mars 1921 i Paris i Frankrike, død 8. januar 2005 i Neuilly-sur-Seine i Frankrike) var en fransk kanalvert, produsent og regissør. Sammen med Arlette Accart var Joubert den første kanaleverten på fransk fjernsyn da sendingene kom i gang igjen etter andre verdenskrig. Hun ble kjent under navnet Jacqueline Joubert.

Bakgrunn 
Hun giftet seg med journalisten Georges de Caunes i 1953, og var moren til Canal+-stjernen Antoine de Caunes, og bestemor til skuespilleren Emma de Caunes. Hun var senere gift med Philippe Lagier. Parallelt med jobben som kanalvert på tv, hadde hun også andre større programlederjobber. Blant annet ledet hun Eurovision Song Contest i 1959 og 1961, som begge ble sendt fra Cannes. I 1966 begynte hun å produsere og regissere underholdningsshow på fransk fjernsyn, før hun gikk over til barneprogrammer på kanalen Antenne 2 mellom 1970 og 1980.  

Hun døde i Neuilly-sur-Seine i Frankrike i 2005, 83 år gammel.

Utvalgt filmografi
Paris chante toujours (1951)
 Première brigade criminelle (1962)

Se også
 Liste over programledere for Eurovision Song Contest

Referanser

Eksterne lenker 
 
 

Franske skuespillere
Programledere for Eurovision Song Contest
Fødsler i 1921
Dødsfall i 2005
Personer fra Paris